[{"text_idx": "#000001", "text": "Mae bryosoaid a hydroidau yn perthyn i wahanol Ffyla (gwahanol fathau o anifeiliaid), ond maen nhw\u2019n edrych yn debyg ac yn byw mewn cynefinoedd tebyg.\nFel rheol fe fydd niferoedd mawr iawn o bryosoaid a hydroidau ar longddrylliadau yn nyfroedd Cymru, ac amrywiaeth eang o rywogaethau, ond gan eu bod mor fach mae\u2019n anodd eu hadnabod a gwahaniaethu rhyngddynt drwy astudio ffotograffau a fideos. Mae\u2019r mwyafrif ohonynt, a\u2019r mwyafrif o sbyngau, ar longddrylliadau\u2019n ffurfio tywarch ar arwynebau caled, ond mae rhai rhywogaethau\u2019n ddigon mawr i ddeifwyr eu gweld ac i\u2019w hadnabod ar ffilm. Hidlwyr bwyd ydynt, felly gallant fanteisio ar yr adeiladwaith solet a\u2019r cerhyntau cyflymach ar lefel uwch."}, {"text_idx": "#000002", "text": "Hydroid antenau canghennog Nemertesia ramosa"}, {"text_idx": "#000003", "text": "Rhywogaeth o hydroidau mawr yw hon. Mae ganddynt goesynnau canghennog anhyblyg sy\u2019n amrywio o ran lliw o felyn i oren. Natur ganghennog yr hydroid sy\u2019n ei wneud yn wahanol i\u2019r hydroid antenau. Gall y coesynnau canghennog fod cymaint a\u0302 40 cm o hyd, gan ffurfio tyfiant tebyg i lwyn sy\u2019n ymestyn at i fyny o\u2019r arwyneb mae\u2019n glynu wrtho. Mae canghennau bach yn ymwthio o\u2019r coesynnau ac mae polypiaid bwydo i\u2019w gweld ar hyd y rhain. Gellir gweld malwod mo\u0302r Doto yn bwydo ar yr hydroid antenau canghennog a byddant yn aml yn dodwy eu hwyau ar y coesynnau, fel mae\u2019r llun o longddrylliad yr SS Derbent oddi ar Ynys Mo\u0302n yn ei ddangos."}, {"text_idx": "#000004", "text": "Rhywogaeth o hydroidau mawr yw hon. Mae ganddynt goesynnau canghennog anhyblyg, melyn i oren o ran lliw a hyd at 30 cm o hyd, sydd gyda\u2019i gilydd yn ffurfio tyfiant tebyg i dwffyn sy\u2019n tyfu at i fyny o\u2019r arwyneb maen nhw\u2019n glynu wrtho. Mae canghennau bach yn ymestyn o\u2019r coesynnau ac mae polypiaid i\u2019w gweld ar hyd y rhain. Gellir gweld malwod mo\u0302r Doto yn bwydo ar yr hydroid antenau a byddant yn aml yn dodwy eu hwyau ar y coesynnau (maen nhw\u2019n edrych fel torchau pinc), fel mae\u2019r llun o longddrylliad yr SS Derbent oddi ar Ynys Mo\u0302n yn ei ddangos."}, {"text_idx": "#000006", "text": "Mae\u2019r hydroid pibau corsen canghennog a\u2019r hydroid pibau corsen yn gyffredin ar longddrylliadau gan eu bod nhw\u2019n hoffi ardaloedd cysgodol lle mae\u2019r cerrynt yn gryf. Mae gan y ddwy rywogaeth bolypiaid pinc a thentaclau main ar ben coesyn anhyblyg melyn i oren. Fel yr awgryma\u2019r enw, mae gan yr hydroid pibau corsen canghennog goesynnau sy\u2019n canghennu yn y gwaelod, tra bo coesynnau\u2019r hydroid pibau corsen yn ymdoddedig neu\u2019n annibynnol."}]